elektronisk adgangskontroll
Store norske leksikon,Teknologi og industri,Elektronikk,Mikroelektronikk
Elektronisk adgangskontroll er systemer som kontrollerer personers adgang til bygninger eller rom i bygninger ved hjelp av elektronisk utstyr.
Det finnes mange varianter av slike systemer. En vanlig form for adgangskontroll har følgende virkemåte: Ved hver dør som omfattes av systemet, finnes en terminal som kan styre dørlåsen. Denne terminalen har en kortleser og et talltastatur. Hver person som skal ha adgang, har et nøkkelkort og en personlig kode (PIN-kode). For å åpne døren må personen lese av nøkkelkortet og taste inn sin personlige kode. Systemet kontrollerer hvorvidt personen skal ha adgang og åpner eventuelt dørlåsen. Terminalene vil vanligvis være knyttet til en sentral datamaskin, der det registreres hvem som skal ha adgang til hvilke områder. Les mer i Store norske leksikon elektronikk